Burjassot inaugura l’Exposició del Ninot 2016
2025-07-24

La Casa de Cultura de Burjassot serà el punt de trobada de la gran família fallera de Burjassot a partir del pròxim dijous 3 de març. En un dia marcat ja pels actes fallers en el municipi, l’Agrupació de Falles, presidida per Iván Heredia, acompanyada de la regidora de Falles, Estefanía Ballesteros, procedirà a la inauguració de l’Exposició del Ninot 2016.

A les 20:30 h, tindrà lloc la inauguració oficial de l’exposició, un acte que també comptarà amb la presència de l’alcalde de Burjassot, Rafa García i de la resta de representants de la Corporació Municipal.

Els fallers i el poble en general podran visitar l’Exposició del Ninot 2016 a partir del dilluns 7 de març de 10 a 14 hores i de 16 a 20 hores. Es podrà visitar també els dies 8, 9, 10 i 11 de març en el mateix horari. El dia 14 de març les Falles arreplegaran les seues ninots que, en unes hores, coronaran els monuments que es planten en el municipi.